שנינות

**שנינות** היא תכונה אנושית המאפיינת חלק זעום מבני האדם. היא לרוב מוערכת במיוחד ואף נערצת. אם תשאלו אותי, באופן אישי אני רואה בה תכונה די אוברייטדית ולא מאוד מעניינת... אבל יאללה כל אחד שיחיה באמונתו.

את השנינות נהוג לחלק לשלושה סוגים עיקריים.

## מקור השם "שנינות"

אני לא סגור על זה, אבל נדמה לי ששמעתי פעם שזה בא מאיזה שם של מאכל ממדינה כלשהי בדרום אמריקה...

פרו?

כן כנראה

לא,

בוליביה נראה לי בעצם.

## אה אוקיי אוקיי נזכרתי. אז מקור השם "שנינות" -

**אמפי שוני** נוסד אי שם בתקופת האימפריה הרומית, ונמצא כיום ב-32.535628 וב-34.948089 (קואורדינציה).

כעבור הרבה הוא הפך למקום בילוי עם הופעות, מוזיקה,

אחד הנוכחים הקבועים באירועים הנלו היה בנג'מין מוּס, ממציא ויזם מפורסם באותה תקופה. באחת ההופעות שבהן נכח, אחרי כ-12 שירים הגיע שיר מרגש במיוחד, שעוסק בחרם ובנידוי. מוּס החל לדמוע, ונזכר כיצד בבית הספר היסודי תלמידים אחרים נהגו לצעוק לעברו "איך צריך תמיד להתנהג, למען נתפתח כחברה ונכבד איש את רעהו? בנימוס! בני-מוּס".

באותו הרגע נפל לבנג'מין האסימון. ואחרי שהוא הרים אותו מהרצפה הוא חשב על רעיון מוצלח - הוא ייקח את הרטוריקה האכזרית של אותם תלמידים, שעושה שימוש בשמו (בני מוּס), וירחיב אותה לכיוונים נוספים, כך שיהיה אפשר לצחוק איתה גם על דברים אחרים בעולם. מאחר שהמקרה הכאוב שעליו התבססה ההמצאה נחקק היטב בלבו, והוא שינן אותו כבר זמן רב, החליט לקרוא לזה "שנינות".

בשנים הבאות, אחרי שרשם פטנט על החידוש, החלו לצוץ ברחבי העולם כל מני חיקויים להמצאה שלו (לדוגמה, כריזמה ומשחקי קופסא). עם זאת, שנינות נותרה מאז ועד היום הפטנט המוביל על פי דעת הקהל - הן בתחום תכונות האופי, והן מבחינת דרכי בידור ושעשוע לשעות הפנאי.

## ההיסטוריה של השניות

העדות הראשונה המוכרת לנו כיום היא שבימי מלכות בית דוד רצו לדעת למדוד מהירות ריצה של נחשים. אז כדי שיהיה אפשר למדוד במהימנות ואף נחש לא יוכל לטעון לאי-הוגנות בתהליך של המדידה, המציאו את יחידת המידה שניה.

עד אז, בימי עוד יותר קדם, כדי לדעת כמה מהר מישהו רץ היה נהוג פשוט להזניק אותו, ואז לספור בקצב הולך ומתגבר:

"איטי" -> "סביר" -> "מהיר קצת" -> "מהיר יותר" -> "פזיז" -> "מהיר" -> "מהירות הבזק"

בכל אופן, האגדה מספרת שהשם "שניה" הומצא כשדוד המלך ניגש לרשום את ההמצאה שלו (אבל לא בעצמו, יש לו משרתים שרושמים עבורו), ואז המשרתים שלו שרושמים עבורו רצו שהוא יגיד איך קוראים ליחידת המידה שהוא המציא. הוא בטמבלותו שכח שכשממציאים צריך לבוא כבר עם שם מוכן, ולכן לא חשב על זה מראש. אז הם נהיו חסרי סבלנות ואמרו לו "נו אז איך קוראים לזה? סתם זרוק משהו!", אבל הוא לא רצה להתפשר על שם בינוני. אז כדי שיתנו לו עוד קצת זמן להרהר הוא ענה "שניה..." ובשלב הזה כבר היה מאוחר לבטל. ולכן.

1. ↑ 1. (שמונה באוקטובר)

## דוגמאות רבות לשנינות (ללא כל היגיון מסדר ו/או מלל נוסף מסביב)

בונדי: "קבל שאלה בגיאוגרפיה: מהן שתי הערים הכי מאוכלסות בבריטניה?"

שניר: "לונדון וקירשנבאום".

זיו: "לעזאזל, אני לא מוצא את המשקפיים שלי!"

ריימון: "ניסית אולי לחפש באבידות ומציאות של שירות הרכבות?"

זיו: "אבל לא נסעתי בכלל ברכבת השבוע..."

ריימון: "בדיוק."

אוריאל: "חשבתי על זה קצת, ונראה לי שאני בסדר עם זה שתנגן גם אתה על הקלידים שלי."

חגיב: "אם חשבת על זה רק קצת, אולי כדאי שתחשוב יותר"

טו: "נכון למוזיקאים בלהקה יש נטייה להסתדר ככה אחד מאחורי השני?"

פז: "נכון, אבל זה רק כשהם

טופז: "ב-Tour?"

פז: "כן 😂! ענק איך שהשלמת אותי. הטיימינג היה מעולה.. אין עלייך"[2]

##### 2. זוכרים מה שאמרתי על האוברייטדיות של העניין?

דנה: "אתה מבין למה לא הספקתי ללמוד את פרשת 'לך לךָ'? כי היה לי בשיעורי בית גם את 'נח' פסוק 13 עד 20, וגם את 'נח' פסוקים 30-52, וגם לנתח את האישיויות של שלושת בני נח עפ"י כתביו של רש"י..."

רן: "אויש.. כמה נוח"

אורנת: "היי מה קורה?"

עוזי: "הכל טוב. יודעת איך קוראים לזה כשמישהו רוקד רק כי הוא חייב, למרות שהוא היה מעדיף שלא? בלט ברירה"

###### בסיטואציה הזו, עוזי הוא השנון מבין השניים

ברי סחרוף: "עוד חוזר הטיגון

שזרקת לפח

והבטן עודנה

נפתחת לאורז"

## טיפים לחיי היום-יום

### לדאוג שיהיה לכם חבר שנון

לפחות חבר אחד. זה ממש עוזר למצב הרוח ובאופן כללי מומלץ.

### לא מצאתם כזה חבר? זה לא נורא

חשוב לא להלקות את עצמכם על טעויות ומחדלים שלכם.

### בבקשה אל תהיו שנונים במסעדות

כי מלצרים זה לרוב אנשים שכבר אין להם כל כך כוח וסבלנות לזה, אבל מחייבים אותם שיהיה להם. למה להתעלל?

### כששואלים אתכם אם אתם רוצים לקנות כרטיסים לאנשהו לנופש

בבקשה תענו "כן, שמעתי שיש שם נוף - אש..."

### באופן כללי, תהיו טולרנטיים כלפי השנונים

זה חשוב להעמיד אותם במקומם אם הם הורסים ארוחה משותפת במסעדה, אבל כשזה סתם במקום לא ציבורי אז תזכרו שהכל בסדר. שיטה טובה וקלה לזכור את זה היא לפי ראשי התיבות:

ה - האמת?

כ - כל

ל - לחציי

ב - בטח

ס - סתם

ד - דאגות

ר - ריקות

.